[{"text_idx": "#000001", "text": "Ko\u0303hulahtisus on ebamugav probleem. Kroonilise ko\u0303hulahtisuse tagaja\u0308rjel vo\u0303ib tekkida vedeliku ja toitainete puudus. Bariaatrilise operatsiooni ja\u0308rgsel ko\u0303hulahtisusel vo\u0303ib olla mitmeid mitte-haiguslikke po\u0303hjuseid."}, {"text_idx": "#000002", "text": "Ko\u0303hulahtisus on u\u0308ks dumpingu su\u0308mptomitest\nKo\u0303hulahtisus on u\u0308ks varajase dumpingu su\u0308ndroomi su\u0308mptomitest. Varajane dumpingu su\u0308ndroom tekib siis, kui toit liigub maost liiga kiiresti peensoolde. Sellel puhul aitab aeglane so\u0308o\u0308mine. Varuge u\u0308he toidukorra so\u0308o\u0308miseks 20-30 minutit. Ka siis, kui portsjonid on va\u0308ikesed."}, {"text_idx": "#000003", "text": "Esimesel perioodil su\u0308u\u0308akse vedelamat toitu, mis vo\u0303ib avaldada mo\u0303ju ko\u0303hulahtisuse tekkimisele. See probleem peaks lahenema, kui hakkate so\u0308o\u0308ma tahket toitu. Kui ko\u0303hulahtisus pu\u0308sib edasi, tuleb po\u0303hjust otsida mujalt, kui vedelast toidust."}, {"text_idx": "#000004", "text": "Laktoosi, fruktoosi ja suhkruasendajate ha\u0308iritud imendumine\nLaktoositalumatus tekib ensu\u0308u\u0308mi laktaas puudulikkuse korral ja see vo\u0303ib omakorda viia ko\u0303hulahtisuseni. Sel juhul on vajalik tarbida laktoosivabasid piimatooted. Kui on soov piimatooted menu\u0308u\u0308st va\u0308lja ja\u0308tta, tasub konsulteerida toitumisspetsialistiga, sest mingi po\u0303hitoiduainete grupi va\u0308lja ja\u0308tmise korral tuleb see samava\u0308a\u0308rsega asendada, muidu on oht toitainete puuduse tekkele. Laktaasi aktiivsus va\u0308heneb vananemisega, otsene seos bariaatrilise kirurgia la\u0308binud patsientidega on ebaselge.\nSamuti vo\u0303ivad ko\u0303hulahtisust po\u0303hjustada fruktoos ja suhkrualkoholid nagu eru\u0308tritool, ksu\u0308litool, mannitool ja sorbitool."}, {"text_idx": "#000005", "text": "Kofeiin on stimulant, mis muudab vaimselt erksaks, aga stimuleerib ka seedesu\u0308steemi.\nRahvusvahelise Seedetraktihaiguste Fondi (IFFGD) andmetel vo\u0303ib 2\u20133 tassi kohvi vo\u0303i tee joomine pa\u0308evas po\u0303hjustada sageli ko\u0303hulahtisust. Paljud lisavad oma kohvile ka muid seedesu\u0308steemi ergutavaid aineid, na\u0308iteks piima, suhkruasendajaid vo\u0303i koorejooke, mis suurendavad joogi lahtistavat toimet veelgi. Kasutades taimseid piimasid, on vo\u0303imalik va\u0308hendada kofeiini lahtistavat mo\u0303ju."}, {"text_idx": "#000006", "text": "Lisaks kohvi- ja laktoositalumatusele, vo\u0303ib esineda veel hulgaliselt toite, mis vo\u0303ivad po\u0303hjustada ko\u0303hulahtisust talumatuse korral."}, {"text_idx": "#000007", "text": "Gluteen. Gluteeni leidub nisus, rukkis ja odras. Gluteeni leidub laialdaselt ka paljudes valmistoitudes. Seega gluteeni kahtlustuse korral ei piisa ainult saiade ja leibade menu\u0308u\u0308st va\u0308lja ja\u0308tmisest, vaid tuleb hoolikalt ja\u0308lgida ka valmistoitude silte. O\u0303nneks on toiduainete ma\u0308rgistusel allergeenid (sh nisu, oder ja rukis) eristatud u\u0308ldisest tekstist ning neid on kerge ma\u0308rgata."}, {"text_idx": "#000008", "text": "Salitsu\u0308u\u0308lid. Salitsu\u0308u\u0308le leidub paljudes tervislikes toiduainetes, sealhulgas puu- ja ko\u0308o\u0308giviljades, tees, kohvis, pa\u0308hklites ja vu\u0308rtsides. Enamikule inimestest mo\u0303juvad salitsu\u0308u\u0308lid tervisele kasulikult, kuna on po\u0303letikuvastase toimega. Kuid u\u0308litundlikel inimestel vo\u0303ivad need po\u0303hjustada probleeme. U\u0308hed salitsu\u0308u\u0308lirikkamad toiduained on vu\u0308rtsid, rosinad ja apelsinid \u2013 seega vo\u0303ite ja\u0308lgida, kas midagi neist toitudest vo\u0303ivad olla teie ko\u0303hulahtisuse po\u0303hjustajaks."}, {"text_idx": "#000009", "text": "Histamiin. Amiine toodavad bakterid toidu sa\u0308ilitamisel ja ka\u0308a\u0308ritamisel ning neid leidub va\u0308ga erinevates toitudes. Kuigi amiine on mitut tu\u0308u\u0308pi, seostatakse histamiini ko\u0303ige sagedamini toiduga seotud talumatuse korral. Histamiin on kehas sisalduv kemikaal, mis ma\u0308ngib rolli immuun-, seede- ja na\u0308rvisu\u0308steemis. See aitab kaitsta keha nakkuste eest, luues viivitamatu po\u0303letikulise reaktsiooni allergeenidele. Histamiini talumatuse korral aga tuleb va\u0308hendada selliseid toiduaineid nagu hapendatud toidud, vein, ko\u0303va juust, tsitruselised, avokaado, kuivatatud puuviljad, hapendatud joogid."}, {"text_idx": "#000010", "text": "See kehtib bypass ja mini bypass operatsiooni puhul, kuna nendel juhtudel on rasvade seedimise protsess muutunud. Seeto\u0303ttu ei ole soovitatav su\u0308u\u0308a rasvaseid ja praetud toitusid, sest need vo\u0303ivad po\u0303hjustada ko\u0303hulahtisust. Eelistage va\u0308herasvast liha, piimatooteid ja kala ning minimeerige poest ostetavate valmistoitude osakaalu oma menu\u0308u\u0308s. Va\u0308ltige o\u0303lis fritu\u0308u\u0308ritud toite, ka siis, kui neid pakutakse tervisliku toidu sildi all."}, {"text_idx": "#000011", "text": "Ko\u0303hulahtisust pa\u0308rast kaalukirurgiat vo\u0303ivad po\u0303hjustada nii kiire so\u0308o\u0308mine kui erinevad toiduained. Kui teie ko\u0303hulahtisus kestab mitmeid pa\u0308evi ega na\u0308ita taandumise ma\u0308rke vo\u0303i on muutunud krooniliseks, konsulteerige kindlasti oma arstiga. Toitumisterapeut saab aidata vaadata u\u0308le teie menu\u0308u\u0308 ja sellest tulenevad vo\u0303imalikud po\u0303hjused ning soovitada sobivat dieeti. Selleks oleks vaja, et te peaksite toitumis- ja kaebuste pa\u0308evikut, mille alusel saaks teha edasisi otsuseid."}, {"text_idx": "#000015", "text": "Ko\u0303rvetised pa\u0308rast sleeve operatsiooni - kuidas va\u0308ltida?"}, {"text_idx": "#000016", "text": "Sapikivid pa\u0308rast maova\u0308hendusoperatsiooni, kuidas va\u0308hendada sapikivide riski?"}, {"text_idx": "#000017", "text": "Kaalulangus, seiskumine ja to\u0303us peale maova\u0308hendusoperatsiooni"}]